Poliţiştii bucureşteni au făcut razii prin parcurile Capitalei şi pe malurile Dâmboviţei şi au dat de negustorii de ocazie, chiar în timp ce rupeau crenguţele de sălcii.

-De unde le-ai luat?

-De aici?

-Cum te-ai cocoţat matale pe bara aia?

-Uite aşa, una acolo, una acolo!

-Păi mai eşti matale la vârsta să rupi copacii?

-În 55 de ani, asta e prima oară când am venit aici, dar nu mai vin!

-Cu cât le dădeai?

-Şapte, opt fire la un leu.

-E sărbătoare, sunt Floriile şi nu am şi eu de mâncare.

-Păi şi noi lucrăm şi mâine.

-Ştiu, şefule, ştiu! Vă cred!

-Iertaţi-ne, vă rog frumos, din tot sufletul!

Rugăminţile lor nu i-au scăpat însă de amenzi.

„Agenții au surprins chiar în momentul în care rupeau crengi sau chiar copaci peste 20 de persoane. Toate acestea au fost sancționate. Acțiunea declanșată de Poliția Locală mai presupune și sancționarea acelor cetățeni care vând în apropierea lăcașelor de cult aceste ramuri”, a declarat Răzvan Popa, purtătorul de cuvânt al Poliţiei Locale Bucureşti.

Poliţiştii îi avertizează pe cei care vor să le urmeze exemplul celor sancţionaţi deja că vor mai face controale şi în zilele următoare.